紫躑躅
作者：元稹
朝代：唐

paragraphs: 紫躑躅，滅紫攏帬倚山腹。
文君新寡乍歸來，羞怨春風不能哭。
我從相識便相憐，但是花叢不迴目。
去年春別湘水頭，今年夏見青山曲。
迢迢遠在青山上，山高水闊難容足。
願爲朝日早相暾，願作輕風暗相觸。
爾躑躅，我向通州爾幽獨。
可憐今夜宿青山，何年卻向青山宿。
山花漸暗月漸明，月照空山滿山綠。